<classify> Hata hivyo, Mlandizi ndio yenye faida zaidi kutokana na kuwa na mchezo mmoja kibindoni, imecheza michezo mitatu na JKT imecheza minne.Mlandizi ina nafasi nzuri ya kuendelea kuongoza endapo leo itashinda mchezo wake dhidi ya Sisterz ya Kigoma iliyo nafasi ya tatu kwenye msimamo ikiwa na pointi saba baada ya kucheza michezo mitatu.Mechi hiyo itakayochezwa kwenye uwanja wa Karume, Ilala inatarajiwa kuwa ya vuta nikuvute kutokana na timu hizo kusheheni wachezaji nyota wa timu za taifa, Twiga Stars na ile ya vijana Tanzanite.Kwa upande wa timu ya Marsh Athlete ya Mwanza inashika nafasi ya nne ikiwa na pointi nne baada ya kucheza michezo mitatu na Panama ya Iringa na Fair Play ya Tanga hazina pointi baada ya kucheza michezo mitatu. Katika mchezo uliochezwa juzi mchana, Sisterz iliifunga Panama mabao 3-1 kwenye Uwanja wa Karume, Dar es Salaam.Mabao ya Sisterz yalifungwa na mshambuliaji wa kimataifa raia wa Kenya, Awour Owour dakika ya saba na mawili yakifungwa na Asha Juma dakika ya 79 na 82 na lile la Panama likiwekwa kimiani na Protosia Mbunda dakika 29.Kwenye mchezo wa jioni, JKT Queens iliifunga Marsh Athlete mabao 4-1 ambayo yalifungwa na Stumai Athuman dakika 12, Fatuma Swalehe dakika ya 20, Asha Rashid dakika 29 na Johari Shabani dakika ya 85 na lile la Marsh likifungwa na Veronika Matto dakika ya 45.Matokeo hayo yameifanya JKT kupanda nafasi ya pili baada ya kufikisha pointi tisa huku ikiwa na mabao mengi ya kufunga kwani imefunga mabao 20 na kuruhusu mabao manne.Mchezo mwingine utakaochezwa leo ni kati ya Panama na Fair Play ambazo hazina pointi. Ligi hiyo inafanyika kwa mara ya kwanza nchini.Ilianza kwa kushirikisha timu 12 zilizogawanywa makundi mawili yenye timu sita kila moja ambapo timu tatu za juu kutoka kila kundi ndizo zilizosonga mbele hatua ya sita bora na zinacheza kwa ligi ya mkondo mmoja, ambapo timu yenye poinbti nyingi ndio itakayotwaa ubingwa.  <topic>: michezo 